《次韵希之》
宋代·韩淲

沧溟吐吞江水地，风尘万里一危亭。自怜雪里心眼在，凭轩尽日空诗成。

波流不鸣云不断，冷气暗逼黄荧荧。销凝还如未开凿，浑沌无际天难名。

相从共饮岂易适，太息岁晚初何营。尺梭已觉鱼尾健，数字更喜鸿翼轻。

吾侪天穷且天放，酒肆人间谁长卿。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。